
ΑΠΟΛΟΓΙΣΜΟΣ ΔΡΑΣΕΩΝ 2013

Κατά τη διάρκεια του πρώτου εξαμήνου του 2013, η Αστική Μη Κερδοσκοπική Εταιρία «Βία STOP» δραστηριοποιήθηκε στους εξής τομείς:

· Ευαισθητοποίηση πάνω στο Θέμα του Σχολικού Εκφοβισμού
Δημιουργήθηκε και πραγματοποιήθηκε επιστημονική παρέμβαση 3 σχολικών ωρών για κάθε σχολική τάξη σε 10 σχολεία πρωτοβάθμιας και δευτεροβάθμιας εκπαίδευσης σε Καβάλα, Δράμα και Ξάνθη, με ομάδα που απαρτιζόταν από τον Ιατροδικαστή, αξιωματικό της ΕΛ.ΑΣ., Ψυχολόγο και Παιδοψυχίατρο. 

· Συμμετοχή σε Συνέδρια
Μάρτιος 2013 – Συμμετοχή σε συνέδριο της Γενικής Γραμματείας Ισότητας που αφορούσε τις Αιρετές στην Τοπική Αυτοδιοίκηση
Απρίλιος 2013 – Συμμετοχή με ομιλία της Ελένης Φώτου (ψυχολόγου) σε Πανελλήνιο Συνέδριο της Π.Ο.ΑΣ.Υ. με τίτλο «Και οι Αστυνομικοί έχουν μάνες». 

· Ψυχολογική Υποστήριξη Θυμάτων 
Ο αριθμός των ατόμων που ζήτησαν ψυχολογική υποστήριξη και έλαβαν υποστηρικτική ψυχοθεραπεία τουλάχιστον 5 συνεδριών ανεγέρθηκε στα 10 άτομα κατά τη διάρκεια του εξαμήνου.

Τέλος, είναι σημαντικό να τονιστεί ότι ο αριθμός υποθέσεων τις οποίες χειρίστηκαν μέλη του «ΒΙΑ STOP» κατά τη διάρκεια του πρώτου εξαμήνου του 2013 είναι περί τις 30 υποθέσεις ενδοοικογενειακής βίας, ενώ ζητήθηκε η συνδρομή μας από αστυνομικές αρχές σε πολλές περιπτώσεις με θύματα ανήλικα παιδιά (θύματα τραυματικών γεγονότων, θύματα παιδοφιλίας).                     
                                                                                          
                                                  Η πρόεδρος της ΒΙΑ-STOP


                                                
                                                        Φώτου Ελένη
                                           Ψυχολόγος, Υπ. Διδάκτωρ Δ.Π.Θ.

